இந்த உலகக் கோப்பையில் கொலம்பியா அணி மீது அதிக எதிர்பார்ப்பு இருந்தது. ஆனால் அந்த அணி லீக் சுற்றை கூட தாண்ட முடியவில்லை. அமெரிக்க அணிக்கு எதிரான ஆட்டத்தில் கொலம்பியா வீரர் ஆன்ட்ரஸ் எஸ்கோபர் ஓன் கோல் அடித்தார். இந்த ஆட்டத்தில் கொலம்பியா 1-2 என்ற கோல் கணக்கில் தோல்வியடைந்தது. அந்த அணி லீக் சுற்றுடன் மூட்டை கட்டியதற்கு இந்த தோல்வி முக்கிய காரணமாக அமைந்தது. இந்த ஆட்டம் முடிவடைந்த 10 நாட்களில் ஆன்ட்ரஸ் எஸ்கோபர், கொலம்பியாவின் மெட்லின் புறநகரில் உள்ள ஒரு மதுபான விடுதிக்கு வெளியே மர்ம நபரால் சுட்டுக் கொலை செய்யப்பட்டார்.